CELEX: 62011CN0582
Language: sk
Date: 2011-11-24 00:00:00
Title: Vec C-582/11 P: Odvolanie podané 24. novembra 2011 : Rügen Fisch AG proti rozsudku Všeobecného súdu (tretia komora) z  21. septembra 2011 vo veci T-201/09, Rügen Fisch AG/Úrad pre harmonizáciu vnútorného trhu (ochranné známky a vzory), ďalší účastník konania: Schwaaner Fischwaren GmbH

28.1.2012   
            
            
               SK
            
            
               Úradný vestník Európskej únie
            
            
               C 25/38
            
         
      Odvolanie podané 24. novembra 2011: Rügen Fisch AG proti rozsudku Všeobecného súdu (tretia komora) z 21. septembra 2011 vo veci T-201/09, Rügen Fisch AG/Úrad pre harmonizáciu vnútorného trhu (ochranné známky a vzory), ďalší účastník konania: Schwaaner Fischwaren GmbH
      (Vec C-582/11 P)
      (2012/C 25/73)
      Jazyk konania: nemčina
      
         Účastníci konania
      
      
         Odvolateľka: Rügen Fisch AG (v zastúpení: O. Spuhler a M. Geitz, Rechtsanwälte)
      
         Ďalší účastníci konania: Úrad pre harmonizáciu vnútorného trhu (ochranné známky a vzory), Schwaaner Fischwaren GmbH
      
         Návrhy odvolateľky
      
      Odvolateľka navrhuje, aby Súdny dvor:
      
                  —
               
               
                  zrušil rozsudok Všeobecného súdu Európskej únie z 21. septembra 2011 vo veci T-201/09, ako aj rozhodnutie štvrtého odvolacieho senátu Úradu pre harmonizáciu vnútorného trhu z 20. marca 2009 vo veci R 230/2007-4,
               
            
                  —
               
               
                  subsidiárne zrušil vyššie uvedený rozsudok Všeobecného súdu Európskej únie a vec vrátil tomuto súdu na ďalšie prejednávanie,
               
            
                  —
               
               
                  zaviazal Úrad pre harmonizáciu vnútorného trhu na náhradu trov konania.
               
            
         Odvolacie dôvody a hlavné tvrdenia
      
      Odvolateľka opiera svoje odvolanie o tieto dôvody:
      
                   
               
               
                  Všeobecný súd v napadnutom rozsudku nesprávne predpokladal, že zápisu slovného označenia SCOMBER MIX ako ochrannej známky Spoločenstva bráni absolútny dôvod zamietnutia podľa článku 7 ods. 1 písm. c) nariadenia o ochrannej známke Spoločenstva (1), a to opisný charakter dotknutej ochrannej známky.
               
            
                   
               
               
                  Tento predpoklad Všeobecného súdu predstavuje porušenie článku 7 ods. 1 písm. c) v spojení s článkom 51 ods. 1 písm. a) nariadenia o ochrannej známke. Slovné označenie SCOMBER MIX nie je opisné, keďže z pohľadu relevantnej verejnosti ide iba o imaginárne označenie, ktoré bude jednoznačne vnímané ako ochranná známka.
               
            
                   
               
               
                  Výrobky a služby, ktoré sú predmetom dotknutej prihlášky ochrannej známky, sú určené priemernému spotrebiteľovi. Pre tohto spotrebiteľa však latinský jazyk ako ani zoologický odborný výraz „scomber“ nie sú bežné. Slovné označenie SCOMBER MIX teda vykazuje minimálnu mieru rozlišovacej spôsobilosti na zápis ochrannej známky Spoločenstva, ktorú vyžaduje právo Únie.
               
            
         (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).